Η Ορυκτολογική , Πετρολογική και Χημική σύσταση των ιζημάτων της λεκάνης Πρίνου- Καβάλας ως εργαλείο διερεύνησης των ιζηματολογικών και παλαιο-γεωγραφικών συνθηκών απόθεσης
Creators: name: Παπασπύρου, Σπυρίδων Γεωργίου
Publisher: name: Aristotle University of Thessaloniki
Year: 2018
Subjects: Πρίνος
Παλαιογεωγραφία
Ιζήματα
Prinos
Paleogeography
Sediments

description: Στην παρούσα διατριβής ειδίκευσης γίνεται προσπάθεια να προσδιοριστούν οι παλαιο-κλιματικές συνθήκες της πετρελαιοφόρου λεκάνης Πρίνου-Καβάλας μέσω ορυκτολογικών μεθόδων. Η πετρελαιοφόρος λεκάνη του Πρίνου- Καβάλας είναι Νεογενούς ηλικίας και αποτελείται από κλαστικές αποθέσεις στις οποίες έχουν εντοπιστεί και έχουν τεθεί σε εκμετάλλευση κοιτάσματα υδρογονανθράκων. Κύριο χαρακτηριστικό της λεκάνης αποτελούν οι μεγάλου πάχους εβαποριτικές αποθέσεις που οφείλονται στην κρίση αλμυρότητας του Μεσσηνίου. Η έντονη τεκτονική σε συνδυασμό με την γρήγορη βύθιση της περιοχής δημιούργησε υπολεκάνες που πληρώθηκαν από τουρβιδιτικά ρεύματα που μετέφεραν κλαστικό υλικό από την λεκάνη του Νέστου. Για να επιτευχθεί ο στόχος της διατριβής παρελήφθησαν 14 πυρηνοληπτικά δείγματα από βάθη 2300-2800 μέτρων που αντιστοιχούν στους πετρελαιοφόρους ταμιευτήρες της λεκάνης. Στα δείγματα αυτά εξετάστηκαν τα ιζηματολογικά χαρακτηριστικά τους. Στην αρχή υπέστησαν χημική κατεργασία κατά Jackson για να καθοριστούν η κοκκομετρία και το ποσοστό των συγκολλητικών υλικών που περιείχαν. Εν συνεχεία έγινε προσδιορισμός των επί μέρους κλασμάτων των ιζημάτων με στόχο την κατάταξη σε λιθολογικές τάξεις των δειγμάτων. Τα κλάσματα αυτά χρησιμοποιήθηκαν και για ανάλυση μέσω περιθλασιμετρίας ακτίνων-Χ, από όπου έγινε προσδιορισμός της ορυκτολογίας του κάθε κλάσματος που αποτέλεσε και την βάση για την εξαγωγή των συμπερασμάτων. Για την καλύτερη κατανόηση των συνθηκών ιζηματογένεσης κατασκευάστηκαν τρεις τομές για πολωτικό μικροσκόπιο και την οπτική παρατήρηση των ορυκτών μέσω της οπτικής μικρογραφίας. Επίσης έγινε ανάλυση των κύριων χημικών στοιχείων των δειγμάτων. Προσδιορίστηκαν ακόμα παλαιο-κλιματικοί δείκτες και γεωτεκτονικά περιβάλλοντα απόθεσης των δειγμάτων με βάση τα ποσοστά των επί μέρους κλασμάτων των δειγμάτων. Μέσα από όλες τις παραπάνω κατεργασίες και την λήψη των αποτελεσμάτων έγινε προσπάθεια προσδιορισμού των παλαιο-κλιματικών συνθηκών με βάση την διεθνή βιβλιογραφία και παραδείγματα παλαιοκλιμάτων άλλων περιοχών.
description: The aim of the present thesis is to determine the paleoclimatic conditions of the Prinos-Kavalas oil basin through mineralogical analysis. The Prinos-Kavala oil basin was deposited during the Neogene times. It consists of clastic rocks in which hydrocarbon deposits have been identified and exploited. The basin’s particularity is the large-scale of evaporate strata due to the Messinian salinity crisis. The intense tectonics in combination with the rapid immersion of the area created sub-basins filled with turbidite streams that carried over the clastic sediments from the Nestos basin. The scientific hypothesis of the thesis includes a compilation of actions. 14 core samples have been collected from depths of 2300-2800 meters which correspond to the reservoirs of the basin. These samples were tested for their sedimentological characteristics. At first, they were chemically processed by the Jacksons’ soil chemical analysis (1974) to determine the particle size and percentage of the contained adhesive materials. Subsequently, the individual fractions of the sediments were determined to classify the samples in lithological classes. These fractions were also used for X-ray diffractometry analysis, in which the mineralogy of each fraction was determined. Those fractions have been used to elicit conclusions. For better understanding of the sedimentation conditions three sections for polarizing microscopy and visual observation of minerals have been formulated by visual micrograph. An analysis of the main chemical elements of the samples was also carried out. Palaeo-climatic markers and geotectonic deposition patterns of the samples were also determined by the percentages of sediment fractions. Based on the abovementioned treatments and the obtained results an attempt was made to determine the paleoclimatic conditions founded on international literature and examples of other regions’ paleoclimates.
description: Σε συνεργασία με τη Σχολή Μηχανικών Μεταλλείων – Μεταλλουργών του Εθνικού Μετσόβιου Πολυτεχνείου, το Τμήμα Γεωλογίας και Γεωπεριβάλλοντος του Εθνικού και Καποδιστριακού Πανεπιστημίου Αθηνών και το Τμήμα Οικονομικών Επιστημών του Δημοκρίτειου Πανεπιστημίου Θράκης